Ömer Faruk Gergerlioğlu
Ömer Faruk Gergerlioğlu, ( li navçeya Şarkikaraağaç) nojdar, parêzvanê mafên mirovan, nivîskar, rojnamevan û siyasetmedarek bi eslê xwe tirk e ku parlamenterê HDPê ya Serdema 27an a Meclîsa Tirkiyeyê ya bajarê Kocaeliyê ye.

Jînenîgarî
Ömer Faruk Gergerlioğlu di 2ê mijdara 1965an de li navçeya Şarkikaraagaç bi ser  Ispartayê ji dayik bûye. Xwendina xwe ya seretayî û navîn li bajarê Bursayê qedandiye. Piştî qedandina dibistana navîn û Lîseya Îmam Hatîp a Bursayê qedand, Fakulteya Tipê ya Zanîngeha Anadoluyê xwend.

Kariyera pîşeyî
Piştî ku li Îdir û Bursayê di gelek navendên tenduristiyê de xebitî, di sala 1995an de di ezmûna TUS'ê de derbas bû û li Nexweşxaneya Perwerde û Lêkolînê ya Nexweşiyên Sîng û Cerahiya Sîngê ya Süreyyapaşa, di warê Nexweşiyên Sîng û Tuberkulozê de dest bi perwerdeya pisporiyê kir. Piştî perwerdeya pisporiyê ya pênc salan, li Nexweşxaneya Dewletê ya Îzmît Sekayê wek doktorê pispor xebata xwe kir.

Mirovhêzî
Gergerlioğlu di gelek sazî û platformên sivîl de cih girtiye.  Di Komeleya Mafên Mirovan û Piştevaniya Bindestan (MAZLUMDER) de xebitiye. Di sala 2003an de bû serokê Mazlumderê ya şaxa Kocaeliyê û di navbera salên 2007 û 2009an de serokê komeleyê kar kir.  Ji sala 2007an vir ve di medyaya herêmî û neteweyî de gotarên li ser mafên mirovan û siyasetê diweşîne.

Doz û nakokiyên qanûnî
Gergerlioğlu di 6ê çileya 2017an de bi biryarnameya jimare 679an ji peywira karmendiyê hatibû dûrxistin. Beriya referandûma guhertina destûra bingehîn a sala 2017an a Tirkiyeyê beşdarî "Platforma Maf û Edaletê" bû ku nivîskar û siyasetmedarên ji kesên îslamî hatin ba hev. Li 2yemîn Dadgeha Cezayê Giran a Kocaeliyê bi hinceta parvekirinên medyaya civakî doz hat vekirin. Ji ber parvekirina nûçeya "Ger dewlet gavekê bavêje wê di nava yek mehekê de aştî bê" ku di sala 2016an de hatibû weşandin û di nava wê de daxuyaniyeke PKKê jî hebû, bi îdiaya ku propagandaya PKKê kiriye, hatiye tawanbarkirin. 

Di dema ku pêvajoya dozê berdewam dike, di hilbijartinên giştî yên Tirkiyê yên sala 2018an de wekî parlementerş bajarê Kocaeliyê ya Partiya Demokratîk a Gelan, hate hilbijartin. Di Komîsyona Mafên Mirovan a TBMMê (Meclîsa Tirkiyê) de cih girt. Wî mijara "Lêgerîna Tazî" ya ku tê îdiakirin bi taybetî di pêvajoya girtîgehê ya girtîyên li Tirkiyeyê de tê kirin, anî ziman û ev îdia ji aliyê gelek kesan ve jî bi daxuyaniyên ku bi vê lêgerînê re rû bi rû mane hate piştrastkirin.

Di 17ê sdara 2021an de li Lijneya Giştî ya Meclisa a Tirkiyeyê piştî ku di 16emîn Daîreya Cezayê ya Dadgeha Bilind de der barê cezayê girtîgehê de hat qebûlkirin, parlamenterîya wî hate betalkirin.  Jiber ku wî betal kirina parlementeriya xwe qebûl nekir, vê yekê wekî neqanûnî binav kir.  Di dema desteserkirina wî de, wî xwest ku ji meclîsê dernekeve. Li ser vê yekê Gergerlioğlu ji aliyê polêsan ve bi destê zorê ji meclîsê hate derxistin û piştre jî hate girtin.

Dadgeha Destûra Bingehîn bi biryara xwe ya 1ê Tîrmeha 2021ê biryar da ku mafê hilbijartinê û siyasetê yê Omer Faruk Gergerlioglu hatiye binpêkirin. Gergerlioglu di 16ê tîrmeha sala 2021an de careke dîsa wekê parlementer hate meclîsê.

Çavkanî

Siyasetmedarên Tirkiyeyê
Parêzvanên mafên mirovan
Mirovên zindî
Endamên Parlamena Tirkiyeyê ya 27an